stanford-oval/wikipedia huggingface dataset:
גבעת עדה
היסטוריה

גבעת עדה, לפנים מרח (מנוחה בערבית), הוקמה בשנת 1903, כאשר הפקידות של יק"א רכשה את הכפרים מרח ובורג' על מנת להגדיל את מכסת הקרקע של מתיישבי זכרון יעקב, כדי שיהיה להם שטח לזריעה בנוסף לכרמי הגפנים. אולם בגלל המרחק, מתיישבי זכרון יעקב לא עיבדו את הקרקעות לבד אלא מסרו אותם לאריסים ערבים שהתגוררו במקום. כדי לשנות מצב זה, עשתה יק"א עסקת חליפין עם אכרי זכרון יעקב. היא נתנה להם קרקעות נוספות בקרבת מושבתם, תמורת קרקעות מרח, ויישבה במרח שמונה משפחות יהודיות: ארבעה בני משפחת בלנק, אוורבוך, קרופיק וקוניצר, אשר ישבו במקום ביחד עם האריסים הערבים. בשנת 1920 היו במושבה 10 בתי אבן וחומת אבן הקיפה אותה, והיא חלשה על 6,500 דונם. במאורעות תר"פ פשטו ערביי הסביבה על המושבה, רצחו את בנימין קרופיק, פצעו קשה שניים נוספים מהמתיישבים ובזזו את רכוש המושבה. בשנת 1921 התגוררו במרח 7 משפחות יהודיות ו-20 משפחות ערביות. חלק מהאדמות של הכפר היו בבעלות המשפחות שהתגוררו במקום, ואחרות היו בבעלות איכרי זכרון יעקב שהגיעו למקום רק בעונת הגורן, ובשאר השנה בצעו עבודות באדמותיהם בעזרת פועלים ערבים. בפרוץ מאורעות תרפ"א בחדרה נמלטו יהודי מרח לזכרון יעקב. לאחר שבועיים הם שבו לכפרם, אך ברחו שוב בעקבות שמועה על כוונה של ערבים לפשוט על הכפר. לאחר עשרה ימים הם שבו שוב ובקשו מאנשי יק"א להסב את העבודה בכפר לעבודה עברית, מאחר שבאותה עת היו במרח 3 פועלים יהודים ו-25 פועלים ערבים.
בשנת 1923 הצטרפו מספר משפחות חדשות למושבה והחלו בבניית בתים מחוץ לחומה.
בשנת 1924 היו במושבה 13 משפחות שלהם היו 31 ילדים, וכן קבוצה של 11 תלמידים ממקווה ישראל. באותה שנה שונה שם המושבה לגבעת עדה, על שם אדלהייד (עדה) רוטשילד, אשתו של הברון בנימין אדמונד דה רוטשילד. באותה עת התרכזו בגבעת עדה עשרות פועלים יהודיים, שהחליפו את הפועלים הערבים. בשנת 1927 פורסם שבכוונת הנהלת פיק"א לבנות בית כנסת במקום. בית הכנסת נחנך ב-31 ביולי 1928. בסוף 1928 נמנו בגבעת עדה 127 תושבים. במאורעות תרפ"ט פונו הנשים והילדים לזכרון יעקב והגברים עמדו על המשמר למקרה התקפה, שלא באה. לקראת סוף 1929 הוחל בסלילת כביש בין בנימינה וגבעת עדה.
בכ"ד בסיון ה'תרצ"ח (23 ביוני 1938) נחטפו ונרצחו שלושה נערים מבני המושבה, בני משפחות אוורבוך, קרופיק ופרנק בעת שהובילו קש בעזרת זוג פרדות בשדות המושבה. גופותיהם נמצאו רק לאחר כשנתיים מושלכות בבור בפאתי הכפר זלפה. ב-10 ביולי 1938 פרץ המון ערבי למושבה והחל לירות. במהומה נהרגו תושבי המושבה נעמי גולדברג, שמעון מרגלית והנוטר יצחק קומורניק. שתי בנותיה של נעמי גולדברג ניצלו מניסיון חטיפה. באותה שנה אף נהרג בן המושבה בהגנת חניתה.
גבעת עדה הוקמה כמושבה חקלאית ועד אמצע שנות ה-90 של המאה ה-20, עת התחילו ההרחבות ותוספות האוכלוסייה המאסיביות, הייתה החקלאות מקור גאווה ואבן יסוד בחיי המושבה. בתחילה, ענפי המשק עיקריים התבססו על פלחה וגידולי בעל. עם הנחת קווי מים בשטחים החקלאיים נכנסו גם גידולי שדה (ירקות כמו מלפפונים, עגבניות, חצילים, גזר וכו'), אולם במהרה גידול ענבי היין התבסס כענף החקלאי העיקרי של חקלאי גבעת עדה, כמו גם מטעי רימון ונשירים אחרים: אפרסק, שקד, משמש ושזיף. מאמצע שנות ה-80 של המאה ה-20, עם ירידת הרווחיות וירידת קרנה של החקלאות בישראל, חל פיחות גם במשקים החקלאיים בגבעת עדה, אך למרות זאת, רבים מבני הוותיקים נאחזים בקרקע ובחקלאות, המהווה עבורם סמל וגורם בעל ערך רגשי ואידאולוגי.
היישוב כיום

גבעת עדה הוכרזה כמועצה מקומית על שטח שיפוט של 11,000 דונם בשנת 1949. בספטמבר 2003 אוחדה גבעת עדה עם בנימינה לרשות מקומית אחת. באותה עת, היו במושבה 2,600 תושבים (לפי נתוני הלשכה המרכזית לסטטיסטיקה).
בשנים האחרונות נמצאת גבעת עדה בתנופה של בנייה. אוכלוסייה חדשה, חלקה הגדול משפחות צעירות, מצטרפת ליישוב ומרחיבה את אזורי המגורים שלו.
מאז האיחוד ובעיקר מהעשור השני של המאה ה-21, חלק מוותיקי היישוב מעוניינים לבצע מהלך של פירוד רשויות בעקבות טענותיהן על הזנחה של גבעת-עדה לעומת בנימינה ואובדן המורשת הייחודית של גבעת עדה.
אתרים ביישוב

בעקבות המאורעות בשנות ה-20 וה-30 בהם נפגעו אנשים מבני היישוב, הקים ועד היישוב מבנה בן שתי קומות שנועד לשמש כבית הביטחון של היישוב וכ"בית העם". במבנה שכנו משרדי הוועד, כיתות בית הספר, חדר נשק ואולם גדול ששימש כבית קולנוע ומקום מפגש לאירועים שונים. על הגג הוקמה עמדת תצפית ואיתות, והמבנה שימש כאתר אימונים לאנשי ההגנה וחיל הנוטרים.
אתר היסטורי נוסף הוא הבאר ששוחזרה בשנות ה-2000 לאחר הפסקת השימוש בה בשנות ה-40, כאשר המושבה חוברה למקורות המים של חברת מקורות. הבאר שימשה את ראשוני המתיישבים כבר משנת 1903. המים הועברו בחביות על גבי עגלות מהבאר למגדל המים ולבריכה שבתוך המושבה. לאחר השחזור הפך המקום לפינת חמד מוצלת על ידי עצי ערבה, ובו גם בוסתן עצי פרי, צמחי תבלין ופינת ישיבה. המקום הפך לאתר תיירותי, ולעיתים נערכים בו אירועים כגון חתונות.
ביישוב יש שבט צופים, שבט גפן, והוא מונה כ-450 חניכים.
לקריאה נוספת

אמנון להב, "גבעת עדה - היא מראח' ", בתוך: זאב ענר (עורך), סיפורי מושבות: סיפורן של חמישים ושתיים המושבות בא"י, תל אביב: משרד הביטחון – ההוצאה לאור, 1996 (הספר בקטלוג ULI).
הערות שוליים

↑  מפת 'מושבות העברים' 1911 מתוך ירחון המאיר בעריכת ישראל בלקינד, עם סימון המקום כמושבה עברית וציון השם 'מרח', באתר הספרייה הלאומית, אוסף המפות ע"ש ערן לאור
↑  מפת אזור גבעת עדה עם ציון השם 'אל מראח', 1:25,000 בהוצאת 'ההגנה, 1942, גליון 11, באתר הספרייה הלאומית, אוסף המפות ע"ש ערן לאור
↑  זאב וילנאי, אנציקלופדיה אריאל, עם עובד, 1977, עמ' 1186
↑  מכתב ממאיר שפיה, האחדות, 15 בספטמבר 1911
1 2  גבעת עדה, העולם, 15 באוגוסט 1920
↑  משה סמילנסקי, מרח ואילת השחר, הארץ, 13 במאי 1920
↑  ג. שרוני, נקמת דמו של בנימין קרופיק, מעריב, 5 במאי 1960
↑  ידיעות אחרונות, דואר היום, 4 במאי 1920
כתבות ההתנפלות על מרח, הארץ, 6 במאי 1920
ההתנפלות על מרח, דואר היום, 7 במאי 1920
↑  מצב העבודה במושבות יהודה ושומרון, הפועל הצעיר, 7 ביולי 1921
↑  מומנטים בליל ההתקפה על גבעת עדה, הַבֹּקֶר, 19 ביולי 1938
↑  שנוי שם, הארץ, 27 במרץ 1924
↑  גבעת עדה, דבר, 13 בדצמבר 1925
↑  מפעולות פיק"א בשומרון, הארץ, 16 במאי 1927
↑  זכרון יעקב חגיגה, דואר היום, 2 באוגוסט 1928
↑  התפתחות זכרון יעקב והמחוז, הארץ, 10 בדצמבר 1928
↑  א. סמסונוב, השומרון ושבועות הדמים, דואר היום, 11 בספטמבר 1929
ש. גלוזמן, גבעת עדה בימי המהומות, הארץ, 18 בספטמבר 1929
↑  כביש בנימינה - גבעת עדה, דואר היום, 15 בנובמבר 1929
↑  גבעת עדה מעלה את זכר חלליה ותובעת הרחבה ומים, דבר, 2 ביולי 1939
↑  מכתב גלוי של ועד גבעת-עדה אל הנציב העליון, דבר, 27 ביוני 1938
↑  עמידת גבורה של מגיני גבעת עדה בקרב עם המון מרצחים שפרצו לתוך המושבה, דבר, 11 ביולי 1938
↑  כיצד הותקפה והתגוננה גבעת-עדה, דבר, 11 ביולי 1938
↑  אשר קרה גבעת-עדה, דבר, 12 ביולי 1938
↑  מקומון זכרון יעקב, בנימינה גבעת עדה, פרדס חנה כרכור, קיסריה, אור עקיבא, מושבי חוף הכרמל והישובים בין עתלית לעיר חדרה, באתר www.magazin.org.il
| --- | --- |
בקרת זהויות :  NLI: 987007540324005171  LCCN: nr94024260  VIAF: 130723613   WorldCat (עם VIAF): 130723613 
גולדה מאיר בביקור בגבעת עדה
חגיגת שבועות בחצר בית הספר היסודי גבע במושבה גבעת עדה, 1985
ג'ון קראקאוור

| --- | --- |

 לידה:  12 באפריל 1954 (בן 70) ברוקליין, ארצות הברית 
 מדינה:  ארצות הברית 
 השכלה:  תיכון קורווליס  קולג' המפשייר 
 תקופת הפעילות:  מ-1990 
 פרסים והוקרה:  Walter Sullivan Award for Excellence in Science Journalism (1997) 
 www.jonkrakauer.com
 
ג'ון קראקאוור (באנגלית: Jon Krakauer; נולד ב-12 באפריל 1955) הוא מטפס הרים וסופר אמריקאי ממוצא יהודי.
ביוגרפיה

ג'ון קראקאוור נולד בברוקלין שבמסצ'וסטס. אביו היה יהודי ואימו נוצריה עם שורשים מסקנדינביה. הוא גדל באורגון וביחד עם אביו החל להתאמן בטיפוס הרים מגיל שמונה. בשנת 1976 הוא סיים לימודי מדעי הסביבה. הוא התחתן בשנת 1980 והתיישב בסיאטל. בהמשך המשפחה עברה לבולדר, קולורדו.
טיפוס הרים

לאחר סיום הלימודים, קראקאוור בילה מספר שבועות בטיפוס הרים באלסקה. בשנת 1992 הוא עלה על Cerro Torre בהרי האנדים. בשנת 1996 הוא היה חבר צוות מטפסי ההרים במהלך האסון בהר האוורסט. קראקאוור בעצמו הצליח להגיע לפסגה ולחזור בשלום.
קראקאוור עבד עבור ירחון Outside. בירחון זה הוא פרסם כתבות על פעילותו כמטפס הרים.
ספרים

Eiger Dreams: Ventures Among Men and Mountains‏ (1990) - אוסף כתבות ומאמרים על טיפוס הרים.
Into the Wild‏ (1996) - תיאור חייו של כריסטופר מקנדלס ומסעותיו של כריס בדרכים ובחיק הטבע. הספר נכלל במשך שנתיים ברשימת רבי-המכר של הניו יורק טיימס. הספר תורגם לעברית ב-2014 תחת השם "עד קצה העולם : מסע אל החופש בלב השממה" בכנרת זמורה-ביתן דביר.
Into Thin Air‏ (1997) - תיאור אירועים שהובילו לאסון בהר אוורסט. הספר היה בראש רשימת רבי המכר של ניו יורק טיימס, זכה בתואר "ספר השנה" של טיימס וקראקאוור קיבל פרס שהוענק על ידי האקדמיה האמריקאית לאמנויות ולספרות על הספר. הספר תורגם לעברית ב-1998 תחת השם "מוות באוורסט" בכנרת זמורה-ביתן דביר.
Under the Banner of Heaven‏ (2003) - ספר על חקר המקור וההתפתחות של כנסיית ישוע המשיח של קדושי אחרית הימים ורצח כפול מודרני שבוצע בשם האל על ידי האחים רון ודן לאפרטי, שנרשמו לגרסה פונדמנטליזם של המורמוניזם.
Where Men Win Glory: The Odyssey of Pat Tillman‏ (2009) -
Three Cups of Deceit: How Greg Mortenson, Humanitarian Hero, Lost His Way‏ (2011) - ספר על פעילותו של גרג מורטינסון בניהול קרן צדקה.
Missoula: Rape and the Justice System in a College Town‏ (2015) -
Classic Krakauer: Essays on Wilderness and Risk‏ (2019) -
גוקרנשוור

| --- | --- |

 מדינה:  נפאל נפאל
 פרובינציה:  בגמטי
 תאריך ייסוד:  2014 
 שטח:  58.5 קמ"ר
 אוכלוסייה:  ‏
  ‑ בעיר:  107,351 (2011)
 קואורדינטות:  27°44′00″N 85°24′00″E﻿ / ﻿27.73333333°N 85.4°E﻿ / 27.73333333; 85.4 
  מפת מיקום  מפה מפורטת   (למפת נפאל מוגדלת) קטמנדו לליטפור פוקהרה דהאנגדי נפאלגאנג' בוטוואל דהאראן בירגאנג' ג'נקפור אוורסט הרפובליקה העממית של סין  הודוגוקרנשוור(למפת נפאל רגילה) קטמנדו לליטפור פוקהרה דהאנגדי נפאלגאנג' בוטוואל דהאראן בירגאנג' ג'נקפור אוורסט הרפובליקה העממית של סין  הודוגוקרנשוור(למפת בגמטי רגילה) קטמנדו בהרטפור הטאודה בהקטפור סין הודו לומ. גנדאקי מאדש מס' 1גוקרנשוור(למפת בגמטי מוגדלת) קטמנדו בהרטפור הטאודה בהקטפור סין הודו לומביני גנדאקי מאדש מס' 1גוקרנשוור  he tabBackground:;tabBorder:#aaa;defaultTab:0;
 
גוקרנשוור (בנפאלית: गोकर्णेश्वर नगरपालिका) היא עיר במחוז קטמנדו שבנפאל שהוקמה ב-2 בדצמבר 2014 על ידי מיזוג רשויות מקומיות. זוהי העיר ה-19 בגודלה בנפאל.
בסביבת העיר ישנם מקדשים עתיקים עוד מהמאה ה-16.
הערות שוליים

↑  "Govt announces 61 municipalities". The Kathmandu Post. 3 בדצמבר 2014. נבדק ב-2 בדצמבר 2014. {{cite news}}:  (עזרה)(הקישור אינו פעיל, December 2019)
↑  "Govt creates 61 new municipalities". República. 3 בדצמבר 2014. ארכיון מ-5 במאי 2015. נבדק ב-2 בדצמבר 2014. {{cite news}}:  (עזרה)
גוקר

| --- | --- |

 סוג:  בלוג 
 תקופת הפעילות:  2003–הווה (כ־21 שנים) 
 מייסדים:  ניק דנטון, אליזבת ספיירס 
 בעלות:  Bustle Digital Group, Univisión Communications, Gawker Media 
 gawker.com
 
גוקר (באנגלית: Gawker) היה בלוג אמריקני אותו ייסדו ניק דנטון ואליזבת ספיירס בשנת 2002. הבלוג היה חלק מרשת של בלוגים בבעלות החברה האם גוקר מדיה (Gawker Media) ונחשב לספינת הדגל של החברה.
ב-10 ביוני 2016 הודיעה גוקר כי בכוונתה להיכנס להליך פירוק עקב פסיקה נגדה במשפט שעסק בפרסום קלטת סקס של האלק הוגאן. ב-22 באוגוסט 2016 פרסם ניק דנטון את המאמר האחרון בגוקר, לאחר שגוקר מדיה הודיעה על סגירתו של הבלוג בעקבות הפסיקה ולאחר מכירת שאר נכסי גוקר מדיה לחברת יוניויז'ן תקשורת, חברת מדיה אמריקנית בבעלותו החלקית של חיים סבן באמצעות סבן קפיטל גרופ.
היסטוריה

גוקר עלה לאוויר לראשונה בחודש דצמבר 2002 ואילו גוקר מדיה, החברה האם, התאגדה כחברה בע"מ הרשומה באיי קיימן בחודש אוקטובר 2003.
בשנת 2012 היו בבעלות גוקר מדיה 7 בלוגים פופולריים: גיזמודו, דד-ספין, לייף האקר, ג'זבל, ג'אלופניק, קוטאקו וגוקר עצמו.
עם תחילת המשפט על פרסום קלטת הסקס של האלק הוגאן, נאלצה גוקר מדיה לחשוף את הכנסותיה שהסתכמו בשנת 2014 ב-44.3 מיליון דולר, עם רווח תפעולי של 6.53 מיליון דולר. הנתונים פורסמו באתר Business Insider.
את ההליך המשפטי נגד גוקר מדיה מימן המיליארד האמריקני פיטר ת'יל, ככל הנראה עקב טינה שרחש לאתר גוקר, שפרסם בשנת 2007 מאמר שחשף את נטיותיו המיניות כהומוסקסואל.
הערות שוליים

↑  Thomas, Owen. "Peter Thiel is totally gay, people". Gawker (באנגלית אמריקאית). נבדק ב-2017-02-08.
גרון

ערך זה עוסק באיבר בגוף. אם התכוונתם למשמעות אחרת, ראו .
| --- | --- |

 שיוך:  subdivision of front of neck, ישות אנטומית מסוימת 
 תיאור ב:  האנטומיה של גריי (מהדורה 20) (1071) 
 מזהים
 FMA:  228738 
 
איור של גרון, המציג את הלוע, בית הקול, מכסה הגרון, קנה הנשימה
הגרון הוא הפרוזדור לכניסת חמצן לריאות ומזון למערכת העיכול. הגרון הוא הפתח היחיד בגוף שדרכו מתקבלים חומרים חיוניים. עקב זאת, עשויים לעבור דרכו לתוך הגוף גם מיקרואורגניזמים העלולים לגרום נזק לבריאות. לכן קיימים "שומרים" העומדים על המשמר בפה ובלוע.
בפה נמצא הרוק, המכיל מוצין (אנ'), שהוא ריר שלוכד מיקרואורגניזמים; ברוק מצויים גם ליזוזומים שמפרקים חיידקים ואימונוגלובולינים, חלבונים שמתפקדים כנוגדנים שמסייעים למערכת החיסון לחסל גורמים מזיקים.
משני צידי הלוע נמצאים שני קשרי לימפה, בלוטות לימפה גדולות המכונות "שקדים", אשר מהוות חלק בלתי נפרד ממערכת הלימפה ומערכת החיסון; תפקידם הוא ללכוד ולחסל חיידקים ונגיפים. בתוך לוע האף (נזופרינקס) מצוי פוליפ הקרוי אדנואיד (Adenoid), שגם הוא קשור למערכת החיסון.
עקב העמידה המתמדת בפני זיהומים, עלולים השומרים עצמם להזדהם, להתלקח ולהתנפח למצב הידוע בשם דלקת גרון או דלקת הלוע (Acute Laryngitis).
סרטן הגרון

סרטן הגרון כולל סוגים שונים של סרטן, כולל סרטן הלוע (pharyngeal cancer) וסרטן הגרון (laryngeal cancer). סרטן זה מתפתח בדרך כלל בתאים המצפים את הגרון והוא יכול להופיע בכל אחד מחלקי הגרון.
הערות שוליים

↑  Laryngeal and Hypopharyngeal Cancer Early Detection, Diagnosis, and Staging, American Cancer Society
| סממנים חיצוניים בגוף האדם |
| --- | --- | --- |
| ראש וצוואר | קרקפת • פנים • מצח • רקה • עצם הרקה • עין • אוזן • תנוך • לחי • אף • פה • שפתיים • לשון • שיניים  • סנטר • גרגרת • עורף • גרון |  |
| גו | בית החזה • בית השחי • שדיים • פטמה • בטן • טבור • אגן • מותן • פות • פין • אשכים • גב • פי הטבעת |  |
| יד | כתף • זרוע • מרפק • אמה • שורש כף היד • כף יד • אצבעות (אגודל, אצבע מורה, אמה, קמיצה, זרת) • ציפורניים |  |
| רגל | עכוז • ירך • ברך • שוק • קרסול • כף רגל • סוליה (עקב, קשת, כרית) • אצבעות כף הרגל (בוהן) |  |
| עור | שיער • שיער פנים • ריסים • גבות • שער הערווה |  |
פורטל גוף האדם
ערך זה הוא קצרמרבנושא אנטומיה. אתם מוזמנים לתרום לוויקיפדיה ו.
ג'ריד ביילס

| --- | --- |

ביילס בשנת 2019
 לידה:  20 באוגוסט 1988 (בן 36) פיניקס שבאריזונה, ארצות הברית 
 עמדה:  רכז, קלע
 גובה:  1.91 מטרים
 מכללה:  אוניברסיטת אריזונה
 דראפט:  בחירה מספר 11, 2008 אינדיאנה פייסרס
 קבוצות כשחקן
 2008–2010   2010   2010–2012   2012–2014   2014   2014–2016   2016–2018   2018–2019   2019–:  פורטלנד טרייל בלייזרס   ניו אורלינס הורנטס   טורונטו ראפטורס   ממפיס גריזליס   בוסטון סלטיקס   מילווקי באקס   פילדלפיה 76'   מינסוטה טימברוולבס   סצ'ואן בלו ויילס
 
ג'ריד אנדרו ביילס (באנגלית: Jerryd Andrew Bayless; נולד ב-20 באוגוסט 1988) הוא כדורסלן אמריקאי המשחק בקבוצת סצ'ואן בלו ויילס מליגת העל הסינית, בעמדות הרכז והקלע.
קריירת מכללות

ביילס נולד וגדל בעיר פיניקס שבאריזונה, ובשנת 2007 החל ללמוד באוניברסיטת אריזונה. בעונתו היחידה בקבוצת הכדורסל של האוניברסיטה שיתף פעולה עם צ'ייס באדינגר וג'ורדן היל, והוביל את קלעי הקבוצה עם 19.7 נקודות בממוצע למשחק. הקבוצה עצמה רשמה עונה מאכזבת עם מאזן ניצחונות 19–14, והדחה כבר בשלב הראשון של טורניר אליפות המכללות. בסיום העונה נבחר ביילס לחמישייה השנייה של העונה ב"מחוז ה-Pac 10".
קריירה מקצועית > פורטלנד טרייל בלייזרס

בדראפט ה-NBA‏ 2008 נלקח ביילס בבחירה ה-11 על ידי אינדיאנה פייסרס, ומיד הועבר עם אייק דיוגו לפורטלנד טרייל בלייזרס, בתמורה לג'ארט ג'ק, ג'וש מקרוברטס וברנדון ראש (הבחירה ה-13). בשתי עונותיו בפורטלנד קלע בממוצע 6.8 נקודות למשחק כשחקן ספסל. בשל פציעתו של כוכב הטרייל בלייזרס ברנדון רוי בפלייאוף 2010, קיבל ביילס תפקיד גדול יותר והתעלה על עצמו עם 13.5 נקודות למשחק ב-6 משחקי הקבוצה מול פיניקס סאנס, בטרם הודחה.
קריירה מקצועית > ניו אורלינס הורנטס

באוקטובר 2010, לאחר שתי עונות בפורטלנד, הועבר ביילס בטרייד לניו אורלינס הורנטס בתמורה לבחירת דראפט עתידית.
קריירה מקצועית > טורונטו ראפטורס

לאחר 11 משחקים בלבד עם ההורנטס נשלח ביילס בטרייד נוסף לטורונטו ראפטורס, יחד עם פג'ה סטויאקוביץ', בתמורה לג'ארט ג'ק, מרכוס בנקס ודייוויד אנדרסן. בעונה העוקבת, 2011/2012, קלע שיא קריירה של 11.4 נקודות בממוצע למשחק.
קריירה מקצועית > ממפיס גריזליס

לקראת עונת 2012/2013 חתם על חוזה לשתי עונות בממפיס גריזליס. באותה עונה העפילה ממפיס לגמר האזור המערבי, לראשונה בתולדותיה, אך הפסידה בו מול סן אנטוניו ספרס בתוצאה 0–4. לאורך הפלייאוף השתתף ביילס בכל 15 משחקי קבוצתו, וקלע 9.3 נקודות בממוצע למשחק כמחליפם מהספסל של מייק קונלי וטוני אלן.
קריירה מקצועית > בוסטון סלטיקס

בינואר 2014, לאחר כעונה וחצי בממפיס, נשלח בטרייד לבוסטון סלטיקס, בתמורה לקורטני לי.
קריירה מקצועית > מילווקי באקס

לקראת עונת 2014/2015 חתם על חוזה לשתי עונות במילווקי באקס.
קריירה מקצועית > פילדלפיה 76'

ביולי 2016 חתם על חוזה ל-3 עונות בפילדלפיה 76', בסך כ-27 מיליון דולר. לאחר 3 משחקים בלבד בעונת 2016/2017 עבר ביילס ניתוח בשורש כף ידו השמאלית, אשר השבית אותו ממשחק עד לסיום העונה. את העונה העוקבת החל ביילס כשחקן קבוע בחמישייה הפותחת, אך לאחר 13 משחקים הוצא ממנה, ועד ינואר 2018 נותר אף מחוץ לרוטציית הקבוצה.
קריירה מקצועית > מינסוטה טימברוולבס

בנובמבר 2018 הועבר ביילס עם רוברט קובינגטון, דריו שאריץ' ובחירת דראפט עתידית למינסוטה טימברוולבס, בתמורה לג'ימי באטלר וג'סטין פאטון.
קריירה מקצועית > סצ'ואן בלו ויילס

באוגוסט 2019, לאחר 11 עונות רצופות ב-NBA, חתם ביילס על חוזה בקבוצת סצ'ואן בלו ויילס מליגת העל הסינית.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2008/2009 | פורטלנד | 53 | 0 | 12.4 | 0.365 | 0.259 | 0.806 | 1.1 | 1.5 | 0.3 | 0.0 | 4.3 |
| 2009/2010 | פורטלנד | 74 | 11 | 17.6 | 0.414 | 0.315 | 0.831 | 1.6 | 2.3 | 0.4 | 0.1 | 8.5 |
| 2010/2011 | ניו אורלינס | 11 | 0 | 13.5 | 0.347 | 0.214 | 0.765 | 1.4 | 2.5 | 0.2 | 0.1 | 4.5 |
| 2010/2011 | טורונטו | 60 | 14 | 22.4 | 0.429 | 0.348 | 0.810 | 2.5 | 4.0 | 0.6 | 0.1 | 10.0 |
| 2011/2012 | טורונטו | 31 | 11 | 22.7 | 0.424 | 0.423 | 0.852 | 2.1 | 3.8 | 0.8 | 0.1 | 11.4 |
| 2012/2013 | ממפיס | 80 | 4 | 22.1 | 0.419 | 0.353 | 0.836 | 2.2 | 3.3 | 0.7 | 0.2 | 8.7 |
| 2013/2014 | ממפיס | 31 | 5 | 21.0 | 0.377 | 0.301 | 0.789 | 1.9 | 2.1 | 0.6 | 0.2 | 8.1 |
| 2013/2014 | בוסטון | 41 | 14 | 25.3 | 0.418 | 0.395 | 0.803 | 2.1 | 3.1 | 1.0 | 0.1 | 10.1 |
| 2014/2015 | מילווקי | 77 | 4 | 22.3 | 0.426 | 0.308 | 0.883 | 2.7 | 3.0 | 0.8 | 0.2 | 7.8 |
| 2015/2016 | מילווקי | 52 | 18 | 28.9 | 0.423 | 0.437 | 0.778 | 2.7 | 3.1 | 0.9 | 0.2 | 10.4 |
| 2016/2017 | פילדלפיה | 3 | 1 | 23.7 | 0.344 | 0.400 | 0.900 | 4.0 | 4.3 | 0.0 | 0.0 | 11.0 |
| 2017/2018 | פילדלפיה | 39 | 11 | 23.7 | 0.416 | 0.370 | 0.795 | 2.1 | 1.4 | 0.6 | 0.2 | 7.9 |
| 2018/2019 | מינסוטה | 34 | 6 | 19.3 | 0.357 | 0.296 | 0.571 | 1.8 | 3.5 | 0.5 | 0.1 | 6.1 |

| קריירה |  | 586 | 99 | 21.3 | 0.411 | 0.361 | 0.818 | 2.1 | 2.9 | 0.6 | 0.1 | 8.4 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2008/2009 | פורטלנד | 2 | 0 | 5.5 | 0.333 | 0.000 | 0.667 | 0.5 | 0.0 | 0.0 | 0.5 | 3.0 |
| 2009/2010 | פורטלנד | 6 | 2 | 27.7 | 0.431 | 0.400 | 0.792 | 2.7 | 3.8 | 0.3 | 0.0 | 13.5 |
| 2012/2013 | ממפיס | 15 | 0 | 21.3 | 0.358 | 0.305 | 0.885 | 2.0 | 2.1 | 0.5 | 0.3 | 9.3 |
| 2014/2015 | מילווקי | 6 | 0 | 20.0 | 0.343 | 0.286 | 0.765 | 2.5 | 3.0 | 0.3 | 0.3 | 6.5 |
| 2017/2018 | פילדלפיה | 1 | 0 | 2.0 | 0.000 | 0.000 | 0.000 | 0.0 | 0.0 | 0.0 | 0.0 | 0.0 |

| קריירה |  | 30 | 2 | 20.6 | 0.374 | 0.317 | 0.814 | 2.1 | 2.4 | 0.4 | 0.3 | 8.8 |
הערות שוליים

↑  סטטיסטיקות הקריירה של ביילס במכללות, באתר sports-reference.com
↑  ביוגרפיה, באתר אוניברסיטת אריזונה
↑  רשימת הנבחרים בדראפט 2008, באתר basketball-reference.com
↑  ביילס ודיוגו נשלחים בטרייד לפורטלנד, באתר ESPN,‏ 9 ביולי 2008
↑  ההורנטס מצרפים את ביילס, באתר הקבוצה, 23 באוקטובר 2010
↑  טורונטו מצרפת את ביילס וסטויאקוביץ', באתר הקבוצה, 20 בנובמבר 2010
↑  ביילס חותם על חוזה בממפיס, באתר הקבוצה, 13 ביולי 2012
↑  בוסטון מצרפת את ביילס, באתר הקבוצה, 7 בינואר 2014
↑  ביילס חותם על חוזה במילווקי, באתר הקבוצה, 31 ביולי 2014
↑  Bayless sees big potential in Sixers, באתר NBC,‏ 14 ביולי 2016
↑  ביילס עבר ניתוח בשורש כף היד, באתר הסיקסרס, 15 בדצמבר 2016
↑  דיווחים בארה"ב: מינסוטה סיכמה עם הסיקסרס, ג'ימי באטלר עובר לפילדלפיה, באתר וואלה, 10 בנובמבר 2018
↑  ביילס חותם על חוזה בסצ'ואן, באתר asia-basket.com,‏ 15 באוגוסט 2019
גבעת עמרם

| --- | --- |
אין תמונה חופשית
 מידע כללי
 גובה:  475 מטר
 מדינה:  ישראל ישראל
 מיקום:  דרום הנגב
 רכס הרים:  הרי אילת
 קואורדינטות:  29°39′30″N 34°56′36″E﻿ / ﻿29.65839°N 34.94323°E﻿ / 29.65839; 34.94323
  (למפת דרום הנגב מוגדלת) גבעת עמרם(למפת דרום הנגב רגילה) גבעת עמרם(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גבעת עמרם(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גבעת עמרם
 
גבעת עמרם היא התרוממות קרקע דמוית טרפז במרכז בקעת עמרם שבהרי אילת. הגבעה בנויה סלע געש ובראשה טבלה של אבן חול אדומה. פסגת הגבעה חולשת על נחל צפונות, וצופה על בקעת עמרם, דרום הערבה, ראש מפרץ אילת והרי האדום.
הגבעה מתרוממת 475 מ' מעל פני הים, סמוך אליה - גבעת יוכבד.
גבעת עמרם היא גוש של סלעי געש מעידן הפרה-קמבריום. המצוקים הסוגרים על הבקעה בנויים מאבני חול צבעוניות, ומעליהם יש מצוקים של סלעי גיר וחרסית. בקעת עמרם היא דמוית מכתש בהרי אילת, כ-10 ק"מ מצפון לאילת. אורכה כ-4 ק"מ, רוחבה המרבי כ-3 ק"מ והיא מוקפת משלושה עברים מצוקים המתנשאים כ-400 מ' מעל קרקעיתה, ופתוחה כלפי מזרח אל הערבה.
הערות שוליים

↑  אנציקלופדיה מפה כל היישובים וכל האתרים בישראל - כרך 6, מפה - מיפוי והוצאה לאור
↑  אריאל אנציקלופדיה לידיעת ארץ ישראל, עם עובד - תרבות וחינוך, 1978
ערך זה הוא קצרמרבנושא גאוגרפיה של ישראל ובנושא הרים. אתם מוזמנים לתרום לוויקיפדיה ו.
גוליית GP700

| --- | --- |

גוליית 1100
 מאפיינים כלליים
 יצרן:  Goliath-Werk G.m.b.H.
 שנות ייצור:  1950–1957
 הרכבה:  גרמניה גרמניה
 מודל אחריו:  גוליית 1100
 חברת אם:  Goliath-Werke Borgward & Co
 אורך:  4,050-4,150 מ"מ
 רוחב:  1,630 מ"מ
 גובה:  1.470 מ"מ
 משקל:  903 ק"ג
 בסיס גלגלים:  2,300 מ"מ
 מפרט טכני
 מנוע:  2 צילינדר, מקורר מים, 688 סמ"ק, 2 פעימות, המפיק 29 כ"ס, ב-4,000 סל"ד (מנוע הנעה קדמית לדגם "GP 700" 2 צילינדר  886 סמ"ק, 2 פעימות, המפיק 51 כ"ס (יוצר משנת 1955, לדגם "GP 900")  2 צילינדר  845 סמ"ק המפיק 32 כ"ס (יוצר בין השנים 1951-1953 לדגם "GP 700 Sport")
 הילוכים:  תמסורת ידנית - 4 מהירויות
 מהירות מרבית:  102 קמ"ש (לדגם מנוע 688 סמ"ק) 120 קמ"ש (לדגם מנוע 886 סמ"ק)   125 קמ"ש (לדגם הספורט, מנוע 845 סמ"ק)
גוליית GP700 (בגרמנית: Goliath GP700) היא מכונית משפחתית, בתצורת קופה, 2 דלתות. דגם ה"גוליית GP700" יוצר על ידי חברת המכוניות "Goliath-Werk G.m.b.H" הגרמנית בין השנים 1950–1957.
היסטוריה

דגם ה"גוליית GP700" הוצג לראשונה בתערוכת המכוניות בפרנקפורט באפריל 1951.
בין השנים 1951-1953 יוצר דגם "GP 700 Sport".
ביו השנים 1955-1957 יוצר דגם "GP900".
מדגמי ה"גוליית GP700" יוצרו 36,524 יחידות, מתוכם : 27,123 יחידות לדגם הקופה, 9,147 יחידות לדגם הקבריולה, 27 יחידות לדגם הספורט, 227 לדגם הסטיישן (חלקם נבנו עם חלונות צד, קדמיים, אמצעים ואחוריים וחלקם נבנו עם חלונות צד קדמיים בלבד).
תצורות

2 דלתות - סלון קופה
2 דלתות - ספורט
2 דלתות - קבריולה
3 דלתות - סטיישן
תמונות

גוליית GP700
גוליית GP700, שנת 1956
גוליית GP700, שנת 1950
גוליית GP700
גוליית GP700, שנת 1955
גוליית GP700
גוליית GP700, שנת 1955 - מבט ללוח הבקרה  (ידית ההילוכים ממוקמת על מוט ההגה (מימין))
גוליית GP700 ספורט, שנת 1952
גוליית GP700 ספורט, שנת 1952
גוליית GP700 ספורט, שנת 1952
גוליית GP700 ספורט, שנת 1952
ראו גם

גוליית 1100
גוליית גולי
גוליית פיוניר
גוליית אקספרס
גוליית אטלס
גוליית Jagdwagen סוג 34
לקריאה נוספת

גוליית GP700 ספורט  ( GP700 Sport Goliath )
הערות שוליים

↑  דגמי חברת Goliath-Werke Borgward & Co Preston Tucker & Others: Tales of Brilliant Automotive
↑  גוליית GP700 - מפרט טכני
↑  גוליית GP700 lanemotormuseum
↑  גוליית GP700  Goliath GP 700-GP 900 data catalogue - Automobile-Catalog
גוליית 1100

| --- | --- |

גוליית 1100
 מאפיינים כלליים
 נקרא גם:  Borgward Hansa 1100  (באוסטרליה)
 יצרן:  Goliath-Werk G.m.b.H.
 שנות ייצור:  1957–1961
 הרכבה:  גרמניה גרמניה
 מודל קודם:  גוליית GP700
 חברת אם:  Goliath-Werke Borgward & Co
 אורך:  4,060 מ"מ
 רוחב:  1,625 מ"מ
 גובה:  1.450 מ"מ
 בסיס גלגלים:  2,270 מ"מ
 מפרט טכני
 מנוע:  4 צילינדר, מקורר מים, 1,094 סמ"ק המפיק 40 כ"ס, (מנוע הנעה קדמית)  4 צילינדר  1,094 סמ"ק המפיק 56 כ"ס (בדגם דה-לוקס)
 הילוכים:  תמסורת ידנית - 4 מהירויות   תמסורת אוטומטית מסוג "Saxomat" (אופציונלי משנת 1959)
 מהירות מרבית:  125 קמ"ש, 135 קמ"ש (במנוע 56 כ"ס)
גוליית 1100 (בגרמנית: Goliath 1100) היא מכונית משפחתית, 2 דלתות. דגם ה"גוליית 100" יוצר על ידי יצרנית המכוניות "Goliath-Werk G.m.b.H" הגרמנית בין השנים 1957–1961.
דגם ה"גוליית 1100" הוצג לראשונה בתערוכת הרכב הבינלאומית של ז'נבה במרץ 1957.